STATVTVM est, vt nullus fratrum nostrorum pannis, qui dicuntur galabruni, vel isembruni, vestiatur, nec iis qui vocantur scalfarij, vel frisij, exceptis Anglis vel Angliæ affinibus Monachis, neque illis qui appellantur agnelini, exceptis Theutonicis  iis adiacentibus Monachis: hac tamen conditione, si magis religioni congruentes nigri coloris vestes in regionibus suis inuenire non potuerint. Causa instituti huius fuit supra quā dicere velim, sicut  ipse vidi, talium vestiū notabiliter inhonesta,  turpis curiositas, qua olim multi nostrorū, nō aliter quā seculares homines sericis variis vel grisiis vestium generibus se comebant:  electo ad intimam cordis humilitatem designandam, humiliore cunctis coloribus nigro colore, ipsa repugnante natura ornare se, velut sponsi procedentes de thalamo, summo studio contendebant. Versa res iam erat in habitum, nec in iis delinquere se, cæcati vsu longissimo, sentiebant.